cyrillus-theology.glaphyra-in-pentateuchum Gen.4.1.4
δ . Καὶ ταυτὶ μὲν ἡμῖν ὡς ἐν παχυτέραις ἀφηγήσεσιν εἰρήσθω πάλιν . Καταψιλοῦν γὰρ ἔδει , τῆς ἱστορίας τὸ ἄναντες εἶναι δοκοῦν . Μεθιστάντες δὲ ἤδη πρὸς θεωρίαν πνευματικὴν τὸ προκείμενον , πάλιν ἐκεῖνό φαμεν , ὅτι τὰς τῶν φονώντων ὀργὰς , φημὶ δὴ τῶν Ἰουδαίων , ὁ νέος καὶ ἐν πίστει λαὸς , ὡς ἐν ἀπαρχῇ τοῖς ἁγίοις ἀποστόλοις νοούμενος , ὑποτρέχειν μὲν ἠπείγετο καὶ παραιτεῖσθαι λίαν . Ἀπαίρων δὲ ὥσπερ ἀπὸ πόλεως εἰς πόλιν , τὰς ἐξ ἐθνῶν ἀγέλας ἐμνηστεύετο , καὶ συλλέγειν ὥσπερ εἰς ἑαυτὸν διὰ τῆς ἐν πνεύματι καὶ νοητῆς κοινωνίας , ἐπεθύμει λίαν . Καθάπερ ἀμέλει καὶ Ἰακὼβ ἐπὶ τὰς τοῦ Λάβαν ἠπείγετο θυγατέρας , ἐκδειματοῦντος Ἡσαῦ , καὶ φονᾷν ἀγρίως ἐπικεχειρηκότος . Ἐπειδὴ δὲ ὁ ἐν πίστει λαὸς ἐπανεπαύσατο τῷ Χριστῷ , ὅς ἐστι λίθος ἐκλεκτὸς , ἀκρογωνιαῖος , ἔντιμος · τοῦτο γὰρ , οἶμαι , ἔστι τὸ ἐφυπνοῦν τῷ λίθῳ · μεμαθήκαμεν , ὅτι μόνοι μὲν εἰς γῆν οὐκ ἔσονται , συλλήπτορας δὲ καὶ ἐπαρωγοὺς τοὺς ἁγίους ἕξουσιν ἀγγέλους , ἄνω τε καὶ κάτω διαθέοντας . Ἔφη γάρ που Χριστός · Ἀμὴν , ἀμὴν λέγω ὑμῖν , ἀπάρτι ὄψεσθε τὸν οὐρανὸν ἀνεῳγότα , καὶ τοὺς ἀγγέλους τοῦ Θεοῦ ἀναβαίνοντας καὶ καταβαίνοντας ἐπὶ τὸν Υἱὸν τοῦ ἀνθρώπου . Τοῦτο , οἶμαι , ἔστιν ἡ κλίμαξ , ἡ ἄνω τε καὶ κάτω τῶν ἁγίων πνευμάτων διαδρομὴ , πεμπομένων εἰς διακονίαν , διὰ τοὺς μέλλοντας κληρονομεῖν βασιλείαν . Ἐπεστήρικτο δὲ τῇ κλίμακι Χριστὸς , ὡς μέχρις αὐτοῦ φθανόντων τῶν ἁγίων πνευμάτων , καὶ αὐτὸν ἐχόντων τὸν ἐπιστάτην · οὐχ ὡς ὄντα κατ’ αὐτὰ , ἀλλ’ ὡς Θεὸν καὶ Κύριον . Ἔφη δέ που καὶ ὁ Δαβὶδ ἀνθρώπῳ παντὶ τῷ κατοικεῖν ἑλομένῳ ἐν βοηθείᾳ τοῦ Ὑψίστου , Ὅτι τοῖς ἀγγέλοις αὐτοῦ ἐντελεῖται περὶ σοῦ , τοῦ διαφυλάξαι σε ἐν πάσαις ταῖς ὁδοῖς σου . Ἐπὶ χειρῶν ἀροῦσί σε , μήποτε προσκόψῃς πρὸς λίθον τὸν πόδα σου . Ἐπὶ ἀσπίδα καὶ βασιλίσκον ἐπιβήσῃ , καὶ καταπατήσεις λέοντα καὶ δράκοντα . Πεπατήκαμεν γὰρ ἐπάνω ὄφεων καὶ σκορπίων , καὶ ἐπὶ πᾶσαν τὴν δύναμιν τοῦ ἐχθροῦ , Χριστοῦ διδόντος τὴν ἐξουσίαν . Ἄξιοι δὴ οὖν καὶ θεοπτίας οἱ ἐν Χριστῷ , καὶ τοῦ διακεῖσθαι τεθαῤῥηκότως ὅτι καὶ συνέσται καὶ ἐπαμυνεῖ , καὶ διασώσει πανταχοῦ , καὶ ἐγκάρπους ἀποφανεῖ . Ἰδοὺ γὰρ ἐγὼ , φησὶ , μεθ’ ἡμῶν εἰμι πάσας τὰς ἡμέρας , ἕως τῆς συντελείας τοῦ αἰῶνος . Ὅτι δὲ καὶ πεπλουτήκασιν οἱ μακάριοι μαθηταὶ , καὶ ἀναριθμήτων ἐθνῶν γεγόνασι πατέρες , ἐν πίστει τῇ ἐν Χριστῷ λέγω , καὶ ὡς ἐν γεννήσει τῇ πνευματικῇ , παντί που δῆλον , Παύλου λέγοντος ἐναργῶς , τοῖς δι’ αὐτοῦ πιστεύσασιν · Ὅτι κἂν μυρίους παιδαγωγοὺς ἔχητε ἐν Χριστῷ , ἀλλ’ οὐ πολλοὺς πατέρας . Ἐν γὰρ Χριστῷ Ἰησοῦ , διὰ τοῦ Εὐαγγελίου ἐγὼ ὑμᾶς ἐγέννησα . Γέγονε τοίνυν αὐτῶν τὸ σπέρμα , ταῖς ἄμμοις ἰσάριθμον . Ἐκτέταται δὲ καὶ εἰς ἀκτῖνας καὶ δύσιν , καὶ δεξιὰ καὶ εὐώνυμα · νότον δὴ λέγω καὶ βοῤῥᾶν . Ἀλλ’ ἦν καὶ ὁ λίθος ὡς ἐν τύπῳ Χριστοῦ τιμώμενος καὶ ἀναστηλούμενος , ἐν ἐλαίῳ τε δεδευμένος . Κέχρισται γὰρ παρὰ τοῦ Θεοῦ καὶ Πατρὸς ὁ Ἐμμανουὴλ , ἔλαιον ἀγαλλιάσεως παρὰ τοὺς μετόχους αὐτοῦ . Ἐγήγερται δὲ καὶ ἐκ νεκρῶν , καίτοι καταβεβηκὼς ἐθελοντὴς εἰς θάνατον . Καὶ τοῦτο , οἶμαι , ἔστι τὸ ἀνεστηλῶσθαι τὸν λίθον . Κηρύττεται δὲ καὶ διὰ τῶν ἁγίων ἀποστόλων ὁ Κύριος ἡμῶν Ἰησοῦς Χριστὸς , ὡς κεχρισμένος παρὰ Πατρὸς ἐν ἁγίῳ Πνεύματι καὶ ἐγηγερμένος ἐκ νεκρῶν . Δι’ οὗ καὶ μεθ’ οὗ τῷ Θεῷ καὶ Πατρὶ ἡ δόξα σὺν ἁγίῳ Πνεύματι εἰς τοὺς αἰῶνας τῶν αἰώνων . Ἀμήν .
Lemmas: δ . καί οὗτος μέν ἐγώ ὡς ἐν παχύς ἀφήγησις εἴρω πάλιν . καταψιλόω γάρ ἐσθίω , ὁ ἱστορία ὁ ἀνάντης εἰμί δοκέω . μεθίστημι δέ ἤδη πρός θεωρία πνευματικός ὁ πρόκειμαι , πάλιν ἐκεῖνος φημί , ὅτι ὁ ὁ φονόω ὀργή , φημί δή ὁ Ἰουδαῖος , ὁ νέος καί ἐν πίστις λαός , ὡς ἐν ἀπαρχή ὁ ἅγιος ἀπόστολος νοέω , ὑποτρέχω μέν ἐπείγω καί παραιτέομαι λίαν . ἀπαίρω δέ ὥσπερ ἀπό πόλις εἰς πόλις , ὁ ἐκ ἔθνος ἀγέλη μνηστεύω , καί συλλέγω ὥσπερ εἰς ἑαυτοῦ διά ὁ ἐν πνεῦμα καί νοητός κοινωνία , ἐπιθυμέω λίαν . καθά ἀμελέω καί Ἰακώβ ἐπί ὁ ὁ Λάβαν ἐπείγω θυγάτηρ , ἐκδειματόω Ἡσαῦ , καί φονάω ἄγριος ἐπιχειρέω . ἐπεί δέ ὁ ἐν πίστις λαός ἐπανεπαύω ὁ Χριστός , ὅς εἰμί λίθος ἐκλεκτός , ἀκρογωνιαῖος , ἔντιμος · οὗτος γάρ , οἴομαι , εἰμί ὁ ἐφυπνόω ὁ λίθος · μανθάνω , ὅτι μόνος μέν εἰς γῆ οὐ εἰμί , συλλήπτωρ δέ καί ἐπαρωγός ὁ ἅγιος ἔχω ἄγγελος , ἄνω τε καί κάτω διαθέω . φημί γάρ ποῦ Χριστός · ἀμήν , ἀμήν λέγω σύ , ἀπάρτι ὁράω ὁ οὐρανός ἀνοίγνυμι , καί ὁ ἄγγελος ὁ Θεός ἀναβαίνω καί καταβαίνω ἐπί ὁ υἱός ὁ ἄνθρωπος . οὗτος , οἴομαι , εἰμί ὁ κλῖμαξ , ὁ ἄνω τε καί κάτω ὁ ἅγιος πνεῦμα διαδρομή , πέμπω εἰς διακονία , διά ὁ μέλλω κληρονομέω βασίλειος . ἐπιστηρίζω δέ ὁ κλῖμαξ Χριστός , ὡς μέχρι αὐτός φθάνω ὁ ἅγιος πνεῦμα , καί αὐτός ἔχω ὁ ἐπιστάτης · οὐ ὡς εἰμί κατά αὐτός , ἀλλά ὡς θεός καί κύριος . φημί δέ ποῦ καί ὁ Δαυίδ ἄνθρωπος πᾶς ὁ κατοικέω αἱρέω ἐν βοήθεια ὁ ὕψιστος , ὅτι2 ὁ ἄγγελος αὐτός ἐντέλλω περί σύ , ὁ διαφυλάσσω σύ ἐν πᾶς ὁ ὁδός σύ . ἐπί χείρ ἀρόω σύ , μήποτε προσκόπτω πρός λίθος ὁ πούς σύ . ἐπί ἀσπίς καί βασιλίσκος ἐπιβαίνω , καί καταπάτησις λέων καί δράκων . πατέω γάρ ἐπάνω ὄφις καί σκορπίος , καί ἐπί πᾶς ὁ δύναμις ὁ ἐχθρός , Χριστός δίδωμι ὁ ἐξουσία . Ἄξιος δή οὖν καί θεοπτία ὁ ἐν Χριστός , καί ὁ διάκειμαι τεθαρρηκότως ὅτι καί σύνειμι καί ἐπαμύνω , καί διασῴζω πανταχοῦ , καί ἔγκαρπος ἀποφαίνω . ἰδέ γάρ ἐγώ , φημί , μετά ἐγώ εἰμί πᾶς ὁ ἡμέρα , ἠώς ὁ συντέλεια ὁ αἰών . ὅτι2 δέ καί πλουτέω ὁ μακάριος μαθητής , καί ἀναρίθμητος ἔθνος γίγνομαι πατήρ , ἐν πίστις ὁ ἐν Χριστός λέγω , καί ὡς ἐν γεννάω ὁ πνευματικός , πᾶς ποῦ δῆλος , Παῦλος λέγω ἐναργής , ὁ διά αὐτός πιστεύω · ὅτι2 κἀν μυρίος παιδαγωγός ἔχω ἐν Χριστός , ἀλλά οὖον πολύς πατήρ . ἐν γάρ Χριστός Ἰησοῦς , διά ὁ Εὐαγγέλιος ἐγώ σύ γεννάω . γίγνομαι τοίνυν αὐτός ὁ σπέρμα , ὁ ἄμμος ἰσάριθμος . ἐκτείνω δέ καί εἰς ἀκτίς καί δύσις , καί δεξιός καί εὐώνυμος · νότος δή λέγω καί Βορέας . ἀλλά εἰμί καί ὁ λίθος ὡς ἐν τύπος Χριστός τιμάω καί ἀναστηλόω , ἐν ἔλαιον τε δήω . χρίω γάρ παρά ὁ Θεός καί πατήρ ὁ Ἐμμανουήλ , ἔλαιον ἀγαλλίασις παρά ὁ μέτοχος αὐτός . ἐγείρω δέ καί ἐκ νεκρός , καίτοι καταβαίνω ἐθελοντής εἰς θάνατος . καί οὗτος , οἴομαι , εἰμί ὁ ἀναστέλλω ὁ λίθος . κηρύσσω δέ καί διά ὁ ἅγιος ἀπόστολος ὁ Κύριος ἐγώ Ἰησοῦς Χριστός , ὡς χρίω παρά πατήρ ἐν ἅγιος πνεῦμα καί ἐγείρω ἐκ νεκρός . διά ὅς καί μετά ὅς ὁ Θεός καί πατήρ ὁ δόξα σύν ἅγιος πνεῦμα εἰς ὁ αἰών ὁ αἰών . ἀμήν .